Aretxabaleta (Gasteiz)

Aretxabaleta Gasteizko udalerria osatzen duten herrietariko bat da. 554 metroko garaieran kokaturik dago. Gasteiz erdigunetik bi kilometrora dago hegoaldeko norabidean. Gaur egun hiriaren baitan integraturik dago, inguruan eraiki zuten auzo berriaren eraginez.

 Historia 
Aretxabaleta hau, lehen aldiz, 1025. urtean datatzen den Donemiliagako goldea dokumentuan dokumentatzen da: Harizavalleta. Gero, Harizaballeta (1135), Harechavaleta (1258), Arechavaleta (1352 eta geroago).

 Geografia 
Gasteizko 2000ko Hiri Antolamenduko Plan Nagusiak Aretxabaleta eta Gardelegiko lurretan auzo berri bat eraikitzea aurreikusi zuen, Goikolarra izenekoa hain zuzen. Auzo berriak 813.850 metro koadro bete zituen eta 2.210 etxebizitza berri eraikitzeko asmoa zegoen, horietatik 188 familiabakarreko isolatuak, 416 familiabakarreko atxikiak eta 1.455 babes ofizialekoak [Gasteizko Udaleko Zabalgunea21 enpresaren webgunea http://www.vitoria-gasteiz.org/we001/was/we001Action.do?aplicacion=wb021&tabla=contenido&idioma=eu&uid=u7c25a52e_12b8a142bcd__7fb9]. Auzo berriaren hiritartze lanak 2008an hasi ziren, eta 2012. urterako jadanik etxebizitzak eraikitzen hasita zeuden.


 Demografia 
Aretxabaletari esleitutako zenbait etxebizitza Goikolarra auzo berrian sartu ziren, eta horren ondorioz, biztanleen zenbaketa jaitsi egin zen 2005. urtetik aurrera.

 Jaiak 
Aretxabaletak ekainaren 24ean ospatzen ditu jaiak.

 Erreferentziak 

 Ikus, gainera 
 Goikolarra
 Aretxabaleta (Gipuzkoa)

 Kanpo estekak 

Kategoria:Gasteizko herriak
Kategoria:Hego-mendebaldeko Nekazaritza Eremua (Gasteiz)
Kategoria:Gasteizko kontzejuak
Kategoria:Donemiliagako goldean aipatuak